Nezmer ad d-nini aḥeddad n lfeṭṭa d anaẓur, ancet-agi yettban-d deg umahil-is neɣ deg taɣult yessemras yal ass. Dɣa aḥeddad n lfeṭṭa ad d-tnaf d win iḥemlen lḥirfa-agi. Llan wid ittyesselmaden i warraw-nsen, baba-s yettaǧǧa-tt i mmi-s.Akken qqaren wat zik : « yessers uḥeddad afḍis yerfed-itt mmi-s ». Nezmer ad d-nini d taɣult n lfeṭṭa mačči kan d ayen i sehlen acku tesɛa aṭas n truẓi n uqerru, d ayen i yettaṭṭafen afus mliḥ. Akken qqaren di lemtel : « iɣallen ibarkanen i yesseččayen aɣrum acebḥan ».